[text]
stringlengths 9
2.22k
|
|---|
rnal 'byor bdag gis khyod la bos tsa na/__ |
mchi ma thul thul yud kyis mi 'byon nam/__ |
sangs rgyas bstan pa gnyan la dgra dar gyis/__ |
nag po khyod kyi thugs dam dus la babs/__ |
dgra bo mgo lus srog rtsa dum bur gtubs/__ |
'khor du gtogs pa'i shan pa'i tshogs rnams dang /__ |
ma gshin ging bdud srog bdag lha srin brgyad/__ |
kun kyang gshin rje gshed kyi bka' byung gis/__ |
gtsug lag dpal dge bal po nor 'dzin zhabs/__ |
pad+ma dbang rgyal jo sras 'jam dpal dang /__ |
yum mchog so gad lha rje ye shes gzung /__ |
dar rje jo dar chos rgyal rgya hor dang /__ |
dbang gzhon chos seng lha rje bkra shis dar/__ |
chos seng seng dar ye shes rgya mtsho dang /__ |
sangs rgyas rdo rje kun dga' bsod nams dpal/__ |
mtsho skyes phun tshogs bla ma rtsa brgyad pa/__ |
bla chen chos dpal bkras bzang mthu stobs rgyan/__ |
blo gros bzang po pad+ma dbang gi rgyal/__ |
ngag dbang rig 'dzin gar gyi dbang phyug rtsal/__ |
blo gros rgyal mtshan gzhan phan rdo rje dang /__ |
nam mkha' rdo rje rtsa ba'i bla ma sogs/__ |
rig 'dzin brgyud pa'i bla ma de rnams kyis/__ |
bsgrubs shing bsten nas gsol zhing mchod pa'i lha/__ |
slob dpon rgyud kyi srung ma dam tshig can/__ |
skyabs mgon lha ltar lus dang grib bzhin 'brang /__ |
ma sring bu ltar brtse gdung rgyun chad med/__ |
chos skyong bzhin du rtag par srung skyob byed/__ |
grogs ltar snying nye bran ltar bkol sla ba/__ |
lha yi lha mchog 'jam dpal khros pa'i sku/__ |
dgra bla chen po dgra 'dul mthu rtsal can/__ |
sngon chad khyod bsten sgrub cing gsol mchod pas/__ |
drag sngags nag po mthu yi lcags ri yis/__ |
chos kyi bstan pa dkar po'i btsan mkhar bsrungs/__ |
log lta'i dgra bgegs sder bcas cham la phab/__ |
'jig rten gsum du snyan pa'i ba dan gyis/__ |
nag po'i phyogs rnams rtsal nyams sems khong chud/__ |
bstan 'dzin dam pa thams cad dbugs dbyung ste/__ |
sa 'di dge ba'i dpal gyis kun tu gang /__ |
bstan pa nyi 'od bdal pa ji bzhin gsal/__ |
sems can zhi bas 'dul bar mi nus pa/__ |
'dul phyir drag por khros pa'i khro rgyal tshogs/__ |
de dag gis kyang 'dul bar ma nus pa'i/__ |
dmu rgod ngan pa'i yid can ma rungs pa/__ |
'gro ba'i tshe srog phan bde 'joms byed rnams/__ |
thams cad thal ba bzhin du khyod kyis byas/__ |
de phyir mthu stobs dbang phyug lha yi lha/__ |
rig 'dzin dam ldan yongs kyi dgra bla che/__ |
sangs rgyas bstan pa srung ba'i mnga' bdag mchog/__ |
bar chad bdud dang dgra 'dre kun gyi gshed/__ |
srid zhi'i g.yul las rgyal ba'i dpa' bo che/__ |
rmad byung dam rdzas 'dod yon gtor tshogs dang /__ |
dgra bgegs bsgral pa'i sha khrag srog dang dbugs/__ |
sman raka dza gad spyan gzigs yo byad tshogs/__ |
dngos 'byor sprul pa nam mkha'i khyon bkang ste/__ |
da bcol las kyi gsal 'debs dran gsor bzhes/__ |
mtha' dmag la sogs dgra dang gnod pa'i bgegs/__ |
thams cad rdul phran bzhin du rlog par mdzod/__ |
lam la gnas pa'i rig pa 'dzin pa bdag/__ |
gsang sngags mchog 'dzin dgra bla khyod nyid kyis/__ |
khams gsum gnas pa'i dgra las rgyal bar mdzod/__ |
snga dgra lag bdar da dgra glo bur bsdo/__ |
ma 'ongs sdang ba'i yid 'chang dgra bo rnams/__ |
ming tsam med par yud kyis gzhom nas kyang /__ |
'dir yang smras kyang ci 'tshal khyod sngon gyi/__ |
dam bca' brtan po gang yin dran mdzod la/__ |
bstan pa rgya mtsho'i spyi dgra brlag par mdzod/__ |
de nas dmigs pa brtan pos sngags bzla ste/__ |
oM king kang kha thun hU~M/__ |
dgra thum nri myogs sgribs/__ |
wA ka satwam+b+ha ya nan/__ |
dgra thum de sho de sham/__ |
dgra sri brubs/__ |
hal ta hal ta hU~M/__ |
sa ma ya sgribs hring /__ |
dgra bo satwam+b+ha ya rak+sha mA ra ya hU~M hU~M laM laM/__ |
thuM laM thuM laMM/__ |
oM ru ru raka mo yak+sha te dza khrag snying la rbad/__ |
thuM ril dgra bo mA ra ya dza dza la li pra ma ni kro d+ha kA li ya/__ |
rbad rbad dza dza yum gyi sngags 'di med na dmag mi mtshon cha med pa dang 'dra 'o/__ |
'di phyi dro yab kyi sngags la btags la bzla zhes byung yang chun dril du bzlas na nus pa che 'o/__ |
de nas thun mtshams su nyungs dkar/__ |
ri chen po'i rbab rdo'i dum bu rnams la bsngags shing /__ |
ling+ga la thun 'phangs te dmod pa 'di skad brjod do/__ |
lo dang zla ba la dgra dar ba nan/__ |
dus tshod tshes grangs la dgra dar ba nan/__ |
srog lus dbang thang la dgra dar ba nan/__ |
klung rta sde bzhi la dgra dar ba nan/__ |
snga dgra lag gis bdar pa nan/__ |
phyi dgra yid la sems pa nan/__ |
da dgra glo bur du ldang ba nan/__ |
za lam du dug g.yo ba nan/__ |
'gro lam du rtsang 'dzug pa nan/__ |
bsam pa ngan pa sems pa nan/__ |
sbyor ba rtsub mo shom pa nan/__ |
khram la 'debs pa nan/__ |
mdun nas sgug dgos zer ba nan/__ |
zur nas gcod dgos zer ba nan/__ |
e thub e non zer ba nan/__ |
kha 'o ma bas 'jam pa nan/__ |
snying tsher ma bas rtsub pa nan/__ |